ভোটের দিনের নিরাপত্তার ব্যাপারে জানতে চাইলে জেলার পুলিশ সুপার মো. মিজানুর রহমান বলেন, ভোটকেন্দ্রগুলোকে আমরা সাধারণ ও গুরুত্বপূর্ণ ক্যাটাগরিতে ভাগ করেছি। আনসার সদস্যদের পাশাপাশি গুরুত্বপূর্ণ প্রতিটি কেন্দ্রে ১০ জন এবং সাধারণ কেন্দ্রগুলোতে চারজন করে পুলিশ সদস্য দায়িত্ব পালন করবেন। এর বাইরে সবগুলো কেন্দ্রের জন্য আইনশৃঙ্খলা বাহিনীর ৩৯টি ভ্রাম্যমাণ দল এবং প্রতিটি ইউনিয়নের জন্য একটি করে স্ট্রাইকিং ফোর্স মাঠে থাকবে। এছাড়াও সাত প্লাটুন বিজিবি সদস্য ও প্রতিটি ইউনিয়নে র্যাপিড অ্যাকশন ব্যাটালিয়নের (র্যাব) দুটি করে দল টহলে থাকবে।